pythainlp/thai-financial-dataset huggingface dataset:
6.  โครงการในอนาคต

    1.  เน้นการขยายการลงทุนในธุรกิจด้านการบริการหลังการขาย (Service Center)
        ในลักษณะของ Strategic Business Unit
        เพื่อตอบสนองต่อการขยายตัวของจำนวนผู้ใช้บริการโทรศัพท์เคลื่อนที่
        โดยบริการหลังการขายนี้จะให้บริการซ่อมบำรุงตัวเครื่องโทรศัพท์เคลื่อนที่ในทุกระบบและทุกยี่ห้อ
        ทั้งในช่วงของระยะเวลาในประกันและนอกประกัน โดยในปี 2545 นี้
        บริษัทมีนโยบายที่จะขยายจำนวนศูนย์บริการลูกค้าจำนวนประมาณ 10 สาขา
        และคาดว่าจะใช้เงินลงทุนในเบื้องต้นประมาณ 50 ล้านบาท

    2.  การใช้ศักยภาพที่เป็นจุดแข็งในเรื่องของการเป็นผู้นำในด้านการจำหน่ายโทรศัพท์เคลื่อนที่
        และการมีช่องทางการจำหน่ายผ่านตัวแทนจำหน่ายกว่า 800 รายทั่วประเทศ
        รวมทั้งช่องทางการขายตรงของบริษัทกว่า 70 แห่งทั่วกรุงเทพ
        ที่พร้อมสำหรับการเข้าร่วมเป็นผู้ทำการตลาดให้กับหน่วยงานของภาครัฐ เช่น
        องค์การโทรศัพท์แห่งประเทศไทย
        ซึ่งจะเปิดโอกาสให้ภาคเอกชนเข้าประมูลดำเนินการแทนในลักษณะ Outsource
        ของโทรศัพท์เคลื่อนที่ในย่านความถี่ 1900 MHz ภายในปี 2545
        อีกทั้งการเข้าเป็นผู้รับเหมาช่วงงานจากองค์การโทรศัพท์ในลักษณะ BOT ( Build –
        Operate – Transfer) เช่น โครงการรับชำระค่าบริการ (Billing) เป็นต้น
        แต่อย่างไรก็ตาม ความสำเร็จและความเป็นไปได้ของโครงการดังกล่าวขึ้นกับหลายปัจจัย
        เช่น ความพร้อมของหน่วยงานนั้น การแปรสัญญาสัมปทาน และอื่นๆ
        ซึ่งในปัจจุบันยังไม่สามารถหาข้อสรุปได้ชัดเจน
เอกสารแนบ 3 อื่น ๆ

- ไม่มี
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย
และข้าพเจ้าทราบว่าหากข้อมูลดังกล่าวไม่เป็นไปตามที่ข้าพเจ้าให้คำรับรองไว้
ผู้จองซื้อหลักทรัพย์อาจฟ้องร้องเรียกค่าเสียหายจากข้าพเจ้าได้ตามมาตรา 82 หรือมาตรา 83
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้าพเจ้าอาจได้รับโทษตามมาตรา
278 แห่งพระราชบัญญัติเดียวกันด้วย

ในกรณีนี้ เพื่อเป็นหลักฐานว่าเอกสารทั้งหมด
เป็นเอกสารที่ข้าพเจ้าได้รับรองความถูกต้องที่เป็นชุดเดียวกัน ข้าพเจ้าได้มอบหมายให้
นางมณฑาทิพย์ โกวิทเจริญกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางมณฑาทิพย์ โกวิทเจริญกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

กรรมการผู้มีอำนาจลงนามผูกพันบริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

  --------------------------- ---------------------- --------------------
  ชื่อ                          ตำแหน่ง                 ลายมือชื่อ

  1. นางมณฑาทิพย์ โกวิทเจริญกุล    รองประธานกรรมการ       

  2. นายสมชัย โกวิทเจริญกุล       กรรมการ                

  3. นางสาวผาณิต วงศ์นาถ        กรรมการ                

  4. นางสุนิสา ปฐมพฤกษ์          กรรมการ                
  --------------------------- ---------------------- --------------------

  --------------------------- ---------------------- --------------------
  ชื่อผู้รับมอบอำนาจ               ตำแหน่ง                 ลายมือชื่อ

  นางมณฑาทิพย์ โกวิทเจริญกุล       รองประธานกรรมการ       
  --------------------------- ---------------------- --------------------

การรับรองความถูกต้องของข้อมูล

“ ข้าพเจ้าในฐานะที่ปรึกษาทางการเงินของบริษัท เอ็ม ลิ้งค์ เอเชีย คอร์ปอเรชั่น จำกัด
(มหาชน) ได้ตรวจสอบข้อมูลในแบบแสดงรายการข้อมูลฉบับนี้และข้อมูลอื่น ๆ ที่เกี่ยวข้องแล้ว
มีความเห็นว่า ข้อมูลในแบบแสดงรายการข้อมูลถูกต้องครบถ้วน
ไม่มีข้อมูลที่อาจกระทบต่อการตัดสินใจของผู้ลงทุนที่ยังมิได้เปิดเผย
และไม่มีถ้อยคำในลักษณะที่อาจทำให้ผู้ใช้ข้อมูลสำคัญผิด ”

กรรมการผู้มีอำนาจลงนามผูกพันบริษัทหลักทรัพย์ ฟิลลิป (ประเทศไทย) จำกัด (มหาชน)

จุง บุน ปิน วิกิต ขจรณรงค์วณิช

(นายจุง บุน ปิน) (นายวิกิต ขจรณรงค์วณิช)

กรรมการผู้จัดการ กรรมการบริหาร
6.  โครงสร้างเงินทุน

    1.  หลักทรัพย์ของบริษัท

บริษัทมีทุนจดทะเบียน 270 ล้านบาท เรียกชำระแล้ว 200 ล้านบาท แบ่งเป็นหุ้นสามัญ จำนวน 40
ล้านหุ้น มูลค่าที่ตราไว้หุ้นละ 5 บาท ภายหลังจาการเสนอขายหุ้นจำนวน 14
ล้านหุ้นแก่ประชาชนทั่วไปในครั้งนี้ บริษัทจะมีทุนชำระแล้วเป็น 270 ล้านบาท

2.  ผู้ถือหุ้นของบริษัท

  กลุ่มผู้ถือหุ้นรายใหญ่ มีดังนี้

  ------------------------ ------------- ---------- ----------------------------- -----------
  รายชื่อผู้ถือหุ้น               11 กุมภาพันธ์               ภายหลังการเสนอขายหุ้นต่อประชาชน   
                           2545                                                   

                           จำนวนหุ้น       ร้อยละ      จำนวนหุ้น                       ร้อยละ

  1. กลุ่มโกวิทเจริญกุล         20,000,000    50.00      20,000,000                    37.04

  2. กลุ่มวงศ์สวัสดิ์            19,960,000    49.90      19,960,000                    36.96

  3. อื่นๆ                   40,000        0.10       40,000                        0.07

  4. ผู้ถือหุ้นรายย่อย (IPO)     -             -          14,000,000                    25.93

  รวม                      40,000,000    100.00     54,000,000                    100.00

  มูลค่าที่ตราไว้ (บาท)         5.00                     5.00                          
  ------------------------ ------------- ---------- ----------------------------- -----------

3.  นโยบายการจ่ายเงินปันผล

  บริษัทมีนโยบายในการจ่ายเงินปันผลในอัตราประมาณร้อยละ 50 ของกำไรสุทธิ
  หากไม่มีเหตุจำเป็นอื่นใด
  และการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ

  สำหรับบริษัทย่อย ปัจจุบันไม่มีการกำหนดนโยบายการจ่ายเงินปันผล
6.  ข้อพิพาททางกฎหมาย

  -ไม่มี –
3.  การวิจัยและพัฒนา

  - ไม่มี -
10. การควบคุมภายใน

ในการประชุมคณะกรรมการบริษัท เมื่อวันที่ 13 กุมภาพันธ์ 2545
ซึ่งมีคณะกรรมการตรวจสอบทั้งสามท่าน เข้าร่วมประชุมด้วย
ได้ทำการประเมินแบบประเมินความเพียงพอของระบบการควบคุมภายในของ บริษัท เอ็ม ลิ้งค์
เอเชีย คอร์ปอเรชั่น จำกัด (มหาชน) สามารถสรุปได้ดังนี้

องค์กรและสภาพแวดล้อม คณะกรรมการบริษัทมีความเห็นว่า
บริษัทมีการกำหนดเป้าหมายการดำเนินธุรกิจที่ชัดเจนและวัดผลได้
และมีการจัดโครงสร้างองค์กรที่ช่วยให้ฝ่ายบริหาร สามารถดำเนินงานได้อย่างมีประสิทธิภาพ
ซึ่งมีส่วนช่วยในการสนับสนุนให้ระบบการควบคุมภายในของบริษัทดำเนินไปได้ตามที่บริษัทมุ่งหวังได้

การบริหารความเสี่ยง คณะกรรมการบริษัทมีความเห็นว่า บริษัทมีการประเมิน วิเคราะห์
รวมทั้งมีการกำหนด บทบาทและภาระหน้าที่ของผู้บริหารทุกฝ่าย
ในการติดตามข่าวสารเกี่ยวกับมาตรการต่าง ๆ ได้อย่างทั่วถึงและอย่างถูกต้อง
เพื่อช่วยลดหรือป้องกันความเสี่ยงนั้นได้อย่างทันท่วงที

การควบคุมการปฏิบัติงานของฝ่ายบริหาร คณะกรรมการบริษัทมีความเห็นว่า
บริษัทได้มีการกำหนดขอบเขตอำนาจหน้าที่ของฝ่ายบริหารไว้อย่างชัดเจน
รวมทั้งบริษัทมีการแบ่งแยกหน้าที่ความรับผิดชอบออกจากกันอย่างเด็ดขาด
เพื่อเป็นการตรวจสอบซึ่งกันและกัน อย่างไรก็ตาม หากบริษัทมีการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทจะต้องมีมาตรการที่รัดกุม
เพื่อติดตามธุรกรรมนั้นและเพื่อป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตัว
โดยมิได้คำนึงถึงประโยชน์ของบริษัท

ระบบสารสนเทศและการสื่อสารข้อมูล คณะกรรมการบริษัทมีความเห็นว่า
บริษัทมีการจัดการด้านข้อมูลเพื่อให้ได้มาซึ่งข้อมูลที่มีคุณภาพ เหมาะสม
และเพียงพอต่อการตัดสินใจของคณะกรรมการ
รวมทั้งมีการจัดเก็บเอกสารประกอบการบันทึกบัญชีต่าง ๆ ไว้อย่างครบถ้วนเป็นหมวดหมู่
และบริษัทไม่เคยได้รับแจ้งจากผู้สอบบัญชีว่ามีข้อบกพร่องในเรื่องดังกล่าว
ส่วนของรายงานการประชุมคณะกรรมการนั้น
บริษัทได้มีการบันทึกสรุปความเห็นที่สำคัญของคณะกรรมการและมติที่ประชุมของคณะกรรมการ
เพื่อให้บริษัทสามารถทำการปรับปรุงตามข้อเสนอแนะและแจ้งให้คณะกรรมการรับทราบในการประชุมคณะกรรมการครั้งต่อไป

ระบบการติดตาม คณะกรรมการบริษัทมีความเห็นว่า
บริษัทได้มีการติดตามผลการดำเนินงานเพื่อเปรียบเทียบกับเป้าหมายการดำเนินธุรกิจที่ตั้งไว้
และบริษัทยังมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
เมื่อเกิดเหตุการณ์ทุจริต มีการปฏิบัติที่ฝ่าฝืนกฎหมายหรือมีการกระทำที่ผิดปกติอื่นใด
ซึ่งอาจส่งผลกระทบต่อชื่อเสียงและฐานะการเงินของบริษัทอย่างมีนัยสำคัญ

อย่างไรก็ตาม การประเมินประสิทธิภาพของระบบการควบคุมภายในของคณะกรรมการตรวจสอบ
มีวัตถุประสงค์เพื่อตรวจสอบความเพียงพอเหมาะสมของระบบการควบคุมภายใน
และการปฏิบัติงานตามระบบการควบคุมภายในของบริษัท
ซึ่งคณะกรรมการตรวจสอบไม่พบจุดอ่อนที่เป็นสาระสำคัญในระบบควบคุมภายในของบริษัท
อันที่จะมีผลกระทบต่อการบริหารงาน การปฏิบัติงานและผลประกอบการของบริษัท

สำหรับรายละเอียดเกี่ยวกับแบบประเมินความเพียงพอของระบบการควบคุมภายใน
ได้แนบเป็นเอกสารประกอบแบบแสดงรายการข้อมูลเสนอขายหลักทรัพย์
ที่ยื่นไว้ต่อสำนักงานคณะกรรมการกำกับหลักทรัพย์และตลาดหลักทรัพย์
ซึ่งสามารถขอตรวจสอบได้ที่สำนักงานคณะกรรมการกำกับหลักทรัพย์และตลาดหลักทรัพย์
ส่วนที่ 1

ข้อมูลสรุป (Executive Summary)

บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน) ก่อตั้งขึ้นเมื่อวันที่ 18 กันยายน 2538
ด้วยทุนจดทะเบียนเริ่มต้น 30 ล้านบาท
ประกอบธุรกิจหลักในการนำเข้าและจำหน่ายอุปกรณ์สื่อสารและโทรศัพท์เคลื่อน
ผ่านช่องทางการจำหน่ายทั้งที่เป็นตัวแทนจำหน่ายกว่า 800 รายทั่วประเทศ
และช่องทางการจำหน่ายของบริษัทเองกว่า 52 แห่ง โดยบริษัทได้รับการแต่งตั้งให้เป็นผู้จัดจำหน่าย
(Distributor) ของโทรศัพท์เคลื่อนที่ชั้นนำที่ได้การยอมรับได้แก่ Motorola, Alcatel,
Mitsubishi, Nokia, LG และ Handspring
สืบเนื่องจากการขยายตัวของจำนวนผู้ใช้บริการโทรศัพท์เคลื่อนที่ของประเทศไทย
ในช่วงหลายปีที่ผ่านมา ซึ่งทำให้มีจำนวนผู้ใช้โทรศัพท์เคลื่อนที่กว่า 17 ล้านเลขหมาย ณ เดือน
ธันวาคม 2545 และมีแนวโน้มที่จะขยายการเติบโตอย่างต่อเนื่อง
ทางบริษัทในฐานะผู้นำเข้าและผู้จัดจำหน่ายโทรศัพท์เคลื่อนที่ได้เล็งเห็นโอกาสของการขยายธุรกิจนี้
จึงได้มีการเตรียมความพร้อมเพื่อรองรับการเติบโตดังกล่าวโดยได้มีการเพิ่มทุนมาโดยตลอด
โดยปัจจุบันบริษัทมีทุนจดทะเบียน 270 ล้านบาท และ มีทุนที่ออกและเรียกชำระแล้ว 270 ล้านบาท

นอกเหนือจากการเป็นผู้จัดจำหน่ายอุปกรณ์สื่อสารและโทรศัพท์เคลื่อนที่แล้ว
ทางบริษัทยังได้มีการลงทุนในบริษัทย่อย คือ บริษัท เทเลแม็กซ์ เอเชีย คอร์ปอเรชั่น จำกัด
(Telemax) ในสัดส่วนร้อยละ 100.00 ของทุนจดทะเบียน ซึ่งประกอบธุรกิจเป็นตัวแทนจำหน่าย
(Dealer) โทรศัพท์เคลื่อนที่ในทุกระบบและทุกยี่ห้อ โดยมีช่องทางการจำหน่ายผ่านร้านค้ากว่า 17
สาขา และ Outlet กว่า 35 แห่งในห้างสรรพสินค้าชั้นนำทั่วไป
นอกจากนี้ทางบริษัทยังได้เล็งเห็นการขยายฐานรายได้โดยการเปิดศูนย์บริการลูกค้า
เพื่อให้บริการหลังการขายและรับซ่อมโทรศัพท์เคลื่อนที่
ทั้งในช่วงของระยะเวลาในประกันและนอกประกัน โดยปัจจุบันบริษัทมีศูนย์บริการลูกค้าจำนวน 3
แห่ง และบริษัทได้แต่งตั้งตัวแทนศูนย์บริการลูกค้าอีกจำนวน 40 แห่ง

สำหรับผลการดำเนินงานในช่วง 3 ปีที่ผ่านมาของบริษัทและบริษัทย่อย
แม้ว่าภาวะเศรษฐกิจโดยรวมจะอยู่ในช่วงชะลอตัว
แต่อุตสาหกรรมสื่อสารผ่านโทรศัพท์เคลื่อนที่มีการขยายตัวเพิ่มขึ้นอย่างต่อเนื่อง
ส่งผลให้ผลการดำเนินงานของบริษัทและบริษัทย่อยในช่วง ปี 2543 - 2545
มีรายได้รวมเพิ่มขึ้นตลอดจาก 1,710.29 ล้านบาท ในปี 2543 เป็น 4,984.11 ล้านบาท ในปี
2544, และ 5,599.08 ล้านบาท ในปี 2545 ตามลำดับ
สำหรับกำไรสุทธิของบริษัทและบริษัทย่อยมียอดเพิ่มขึ้นอย่างมากในช่วงที่ผ่านมา
โดยกำไรสุทธิของบริษัทในปี 2543 - 2545 มีจำนวนเท่ากับ 11.98, 84.00 และ 301.43
ล้านบาท ตามลำดับ
ส่วนที่ 2

บริษัทที่ออกหลักทรัพย์

ชื่อบริษัท : บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

ลักษณะการประกอบธุรกิจหลัก : ผู้จัดจำหน่ายอุปกรณ์สื่อสารและโทรศัพท์เคลื่อนที่

  ที่ตั้งสำนักงานใหญ่ : เลขที่ 73 ซอยสุขุมวิท 62 อาคารเอ็ม ลิ้งค์ ถนนสุขุมวิท แขวงบางจาก
  เขตพระโขนง กรุงเทพมหานคร 10250

เลขทะเบียนบริษัท : บมจ. 40854500675

Homepage : http://www.mlink.co.th

โทรศัพท์ : 0-2741-5700

โทรสาร : 0-2741-6878
6.  โครงการในอนาคต

    1.  บริษัทมีโครงการในการตั้งบริษัทบริษัท เอ็ม ช็อป โมบาย จำกัด โดยบริษัทถือหุ้นร้อยละ
        95 ดำเนินธุรกิจให้บริการด้านมือถือครบวงจรโดยจำหน่ายโทรศัพท์มือถือ
        การให้บริการเสริมต่างๆ การรับชำระค่าบริการ และบริการโมบายคอนเทนท์ (Mobile
        Content) อาทิเช่น การดาว์นโหลดRing tone, Picture, Wallpaper, Game,
        Screen saver และ Text message รวมถึงการให้บริการหลังการขาย
        ทั้งนี้จะดำเนินการในระบบแฟรนไชน์ ผู้เข้าร่วมจะใช้เครื่องหมายการค้า M Shop
        และดำเนินธุรกิจตามมาตรฐานที่กำหนด โดย M Shop จะสนับสนุนการโฆษณา
        ประชาสัมพันธ์ และการส่งเสริมการขาย
        รวมทั้งให้คำแนะนำและอบรมในด้านการบริหารบุคลากร สินค้าและบริการ
        ทั้งนี้บริษัทคาดการณ์ว่าจะเปิด M Shop ประมาณ 200 สาขา ในปี 2546

    2.  การเข้าเป็นผู้รับเหมาช่วงงานจากองค์การโทรศัพท์ในลักษณะ BOT ( Build –
        Operate – Transfer) เช่น โครงการรับชำระค่าบริการ (Billing) และ Call
        Center เป็นต้น อย่างไรก็ตาม
        ความสำเร็จและความเป็นไปได้ของโครงการดังกล่าวขึ้นกับหลายปัจจัย เช่น
        ความพร้อมของหน่วยงานนั้น การแปรสัญญาสัมปทาน และอื่นๆ
        ซึ่งในปัจจุบันยังไม่สามารถหาข้อสรุปได้ชัดเจน
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางมณฑาทิพย์ โกวิทเจริญกุล
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางมณฑาทิพย์
โกวิทเจริญกุล กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

กรรมการผู้มีอำนาจลงนามผูกพันบริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

  --------------------------- ---------------------- --------------------
  ชื่อ                          ตำแหน่ง                 ลายมือชื่อ

  1. นางมณฑาทิพย์ โกวิทเจริญกุล    รองประธานกรรมการ       

  2. นายสมชัย โกวิทเจริญกุล       กรรมการ                

  3. นางสาวผาณิต วงศ์นาถ        กรรมการ                

  4. นางสุนิสา ปฐมพฤกษ์          กรรมการ                
  --------------------------- ---------------------- --------------------

  --------------------------- ---------------------- --------------------
  ชื่อผู้รับมอบอำนาจ               ตำแหน่ง                 ลายมือชื่อ

  นางมณฑาทิพย์ โกวิทเจริญกุล       รองประธานกรรมการ       
  --------------------------- ---------------------- --------------------
โครงสร้างเงินทุน

1.  หลักทรัพย์ของบริษัท

บริษัทมีทุนจดทะเบียน 270 ล้านบาท เรียกชำระแล้ว 270 ล้านบาท แบ่งเป็นหุ้นสามัญ จำนวน 54
ล้านหุ้น มูลค่าที่ตราไว้หุ้นละ 5 บาท

2.  ผู้ถือหุ้นของบริษัท

  ผู้ถือหุ้นรายใหญ่ 10 รายแรกของบริษัท ณ. วันที่ 31 ธันวาคม พ.ศ. 2545 มีดังนี้

  ------------------------------------------- ------------- -------------
  รายชื่อผู้ถือหุ้น                                  จำนวนหุ้น       ร้อยละ

  1. บริษัท ศูนย์รับฝากหลักทรัพย์ (ประเทศไทย) จำกัด    13,625,795    25.23
  เพื่อผู้ฝาก                                                   

  2. นางมณฑาทิพย์ โกวิทเจริญกุล                    13,333,340    24.69

  3. นางสาวชินนิชา วงศ์สวัสดิ์                      10,000,000    18.52

  4. นายยศชนัน วงศ์สวัสดิ์                         9,960,000     18.44

  5. นายสมชัย โกวิทเจริญกุล                       6,000,000     11.11

  6. นายสุวรรณ โกวิทเจริญกุล                      666,660       1.23

  7. THAILAND SECURITIES DEPOSITORY COMPANY   169,200       0.31
  LIMITED FOR DEPOSITO                                      

  8. นางวราภรณ์ พวงเรืองศรี                      50,000        0.09

  9. นางสุนิสา ปฐมพฤกษ์                          40,000        0.07

  10. นางศิริวรรณ ภู่อมร                          20,000        0.04
  ------------------------------------------- ------------- -------------

  ทั้งนี้กลุ่มผู้ถือหุ้นแบ่งตามกลุ่มที่เกี่ยวข้องกัน มีดังนี้

  -------------------------- ----------------------------- --------------------
  รายชื่อผู้ถือหุ้น                 ภายหลังการเสนอขายหุ้นต่อประชาชน   

                             จำนวนหุ้น                       ร้อยละ

  1. กลุ่มโกวิทเจริญกุล           20,000,000                    37.04

  2. กลุ่มวงศ์สวัสดิ์              19,960,000                    36.96

  3. ผู้ถือหุ้นรายย่อย             14,040,000                    26.00

  รวม                        54,000,000                    100.00

  มูลค่าที่ตราไว้ (บาท)           5.00                          
  -------------------------- ----------------------------- --------------------

3.  นโยบายการจ่ายเงินปันผล

  บริษัทมีนโยบายในการจ่ายเงินปันผลในอัตราประมาณร้อยละ 50 ของกำไรสุทธิ
  หากไม่มีเหตุจำเป็นอื่น

  ใด และการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ

  สำหรับบริษัทย่อย ปัจจุบันไม่มีการกำหนดนโยบายการจ่ายเงินปันผล
7.  ข้อพิพาททางกฎหมาย

    -ไม่มี –
10. การควบคุมภายใน

บริษัทได้ทำการประเมินแบบประเมินความเพียงพอของระบบการควบคุมภายในของ บริษัท เอ็ม ลิ้งค์
เอเชีย คอร์ปอเรชั่น จำกัด (มหาชน) สามารถสรุปได้ดังนี้

องค์กรและสภาพแวดล้อม คณะกรรมการบริษัทมีความเห็นว่า
บริษัทมีการกำหนดเป้าหมายการดำเนินธุรกิจที่ชัดเจนและวัดผลได้
และมีการจัดโครงสร้างองค์กรที่ช่วยให้ฝ่ายบริหาร สามารถดำเนินงานได้อย่างมีประสิทธิภาพ
ซึ่งมีส่วนช่วยในการสนับสนุนให้ระบบการควบคุมภายในของบริษัทดำเนินไปได้ตามที่บริษัทมุ่งหวังได้

การบริหารความเสี่ยง คณะกรรมการบริษัทมีความเห็นว่า บริษัทมีการประเมิน วิเคราะห์
รวมทั้งมีการกำหนด บทบาทและภาระหน้าที่ของผู้บริหารทุกฝ่าย
ในการติดตามข่าวสารเกี่ยวกับมาตรการต่าง ๆ ได้อย่างทั่วถึงและอย่างถูกต้อง
เพื่อช่วยลดหรือป้องกันความเสี่ยงนั้นได้อย่างทันท่วงที

การควบคุมการปฏิบัติงานของฝ่ายบริหาร คณะกรรมการบริษัทมีความเห็นว่า
บริษัทได้มีการกำหนดขอบเขตอำนาจหน้าที่ของฝ่ายบริหารไว้อย่างชัดเจน
รวมทั้งบริษัทมีการแบ่งแยกหน้าที่ความรับผิดชอบออกจากกันอย่างเด็ดขาด
เพื่อเป็นการตรวจสอบซึ่งกันและกัน อย่างไรก็ตาม หากบริษัทมีการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทจะต้องมีมาตรการที่รัดกุม
เพื่อติดตามธุรกรรมนั้นและเพื่อป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตัว
โดยมิได้คำนึงถึงประโยชน์ของบริษัท

ระบบสารสนเทศและการสื่อสารข้อมูล คณะกรรมการบริษัทมีความเห็นว่า
บริษัทมีการจัดการด้านข้อมูลเพื่อให้ได้มาซึ่งข้อมูลที่มีคุณภาพ เหมาะสม
และเพียงพอต่อการตัดสินใจของคณะกรรมการ
รวมทั้งมีการจัดเก็บเอกสารประกอบการบันทึกบัญชีต่าง ๆ
ไว้อย่างครบถ้วนเป็นหมวดหมู่ตามคำแนะนำของผู้สอบบัญชี
ส่วนของรายงานการประชุมคณะกรรมการนั้น
บริษัทได้มีการบันทึกสรุปความเห็นที่สำคัญของคณะกรรมการและมติที่ประชุมของคณะกรรมการ
เพื่อให้บริษัทสามารถทำการปรับปรุงตามข้อเสนอแนะและแจ้งให้คณะกรรมการรับทราบในการประชุมคณะกรรมการครั้งต่อไป

ระบบการติดตาม คณะกรรมการบริษัทมีความเห็นว่า
บริษัทได้มีการติดตามผลการดำเนินงานเพื่อเปรียบเทียบกับเป้าหมายการดำเนินธุรกิจที่ตั้งไว้
และบริษัทยังมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
เมื่อเกิดเหตุการณ์ทุจริต มีการปฏิบัติที่ฝ่าฝืนกฎหมายหรือมีการกระทำที่ผิดปกติอื่นใด
ซึ่งอาจส่งผลกระทบต่อชื่อเสียงและฐานะการเงินของบริษัทอย่างมีนัยสำคัญ

อย่างไรก็ตาม การประเมินประสิทธิภาพของระบบการควบคุมภายในของคณะกรรมการตรวจสอบ
มีวัตถุประสงค์เพื่อตรวจสอบความเพียงพอเหมาะสมของระบบการควบคุมภายใน
และการปฏิบัติงานตามระบบการควบคุมภายในของบริษัท
ซึ่งคณะกรรมการตรวจสอบไม่พบจุดอ่อนที่เป็นสาระสำคัญในระบบควบคุมภายในของบริษัท
อันที่จะมีผลกระทบต่อการบริหารงาน การปฏิบัติงานและผลประกอบการของบริษัท
1.  ปัจจัยความเสี่ยง

ความเสี่ยงจากการเปลี่ยนแปลงเทคโนโลยี

เนื่องจากอุปกรณ์สื่อสารและโทรศัพท์เคลื่อนที่เป็นผลิตภัณฑ์ที่ใช้เทคโนโลยีสูงและมีการพัฒนาเปลี่ยนแปลงตลอดเวลา
ส่งผลให้ผู้ผลิตโทรศัพท์เคลื่อนที่ต้องมีการพัฒนารูปแบบและคุณสมบัติของโทรศัพท์เคลื่อนที่อยู่ตลอดเวลา
ซึ่งการเปลี่ยนแปลงดังกล่าวนี้ทำให้โทรศัพท์เคลื่อนที่ที่บริษัทนำเข้ามาจำหน่าย
อาจประสบปัญหาในเรื่องของคุณสมบัติที่ล้าสมัยและไม่สามารถแข่งขันกับโทรศัพท์รุ่นใหม่ๆ
ที่มีคุณสมบัติการใช้งานที่ดีกว่าได้ ส่งผลให้บริษัทจำเป็นต้องจำหน่ายสินค้าดังกล่าวในราคาที่ถูกลง
นอกจากปัญหาในเรื่องของสินค้าที่ล้าสมัยแล้ว
บริษัทอาจประสบปัญหาในเรื่องของการปรับตัวให้ทันกับเทคโนโลยีที่เปลี่ยนแปลง
ทำให้บริษัทมีความจำเป็นต้องสั่งซื้อสินค้ารุ่นใหม่ๆ อยู่ตลอดเวลา เพื่อแก้ไขปัญหาในเรื่องดังกล่าว
ทางบริษัทได้มีการป้องกันในเบื้องต้น โดยก่อนการสั่งซื้อนั้น
บริษัทได้มีการสำรวจและพิจารณาถึงคุณลักษณะ ราคา รูปแบบของผลิตภัณฑ์
และกลุ่มเป้าหมายรวมถึงความต้องการของผู้บริโภค
เพื่อใช้เป็นข้อมูลประกอบในการพิจารณาปริมาณการสั่งซื้อ
ซึ่งจะทำให้สามารถลดความเสี่ยงของสินค้าล้าสมัยได้ระดับหนึ่ง
นอกจากนี้ทางบริษัทยังได้มีการประสานงานกับทางผู้ผลิตสินค้า (Brand Supplier)
อย่างสม่ำเสมอ
โดยที่ผู้ผลิตจะมีการนำเสนอรูปแบบและคุณสมบัติของผลิตภัณฑ์รุ่นใหม่ที่กำลังจะออกสู่ตลาด (Product
Road Map) ให้กับบริษัท รวมทั้งการเปรียบเทียบกับผลิตภัณฑ์ของคู่แข่งในแง่มุมต่างๆ
เพื่อเป็นข้อมูลประกอบการตัดสินใจของบริษัทในการสั่งซื้อ
ด้วยความร่วมมือดังกล่าวทำให้โทรศัพท์เคลื่อนที่ที่บริษัทนำเข้าสามารถสนองตอบความต้องการของผู้ใช้และทันกับเทคโนโลยีใหม่อยู่ตลอดเวลา

1.2 ความเสี่ยงทางด้านสินค้าคงคลัง

สืบเนื่องจากรายได้ของบริษัทมาจากการจำหน่ายสินค้าเป็นหลัก
ฉะนั้นบริษัทอาจประสบปัญหาในเรื่องความเสี่ยงจากสินค้าคงคลัง เช่น
สินค้าไม่พอกับความต้องการของตลาดหรือได้รับสินค้าไม่ทันตามกำหนด
หรือปัญหาสินค้าที่เสื่อมความนิยม เพื่อแก้ไขปัญหาในเรื่องดังกล่าว
บริษัทได้มีการวางแผนการขายล่วงหน้าที่เกิดจากความร่วมมือของฝ่ายงานต่างๆ ที่เกี่ยวข้อง
รวมทั้งตัวแทนจำหน่ายต่างๆ ของบริษัท
ซึ่งจะช่วยให้การสั่งซื้อสินค้าและการจัดการสินค้าคงคลังสัมพันธ์กับประมาณการยอดขายที่จัดทำขึ้น
รวมทั้งการพัฒนาระบบการจัดการสินค้าคงคลังให้มีประสิทธิภาพมากขึ้น
ทำให้สามารถควบคุมปริมาณสินค้าคงคลังได้อย่างมีประสิทธิภาพ
ซึ่งนอกจากจะช่วยในเรื่องของเวลาและปริมาณการสั่งซื้อแล้วยังช่วยลดต้นทุนในการถือครองสินค้าคงคลังปริมาณมาก
ประกอบกับในช่วงระยะเวลา 1-2 ปีที่ผ่านมา สินค้าที่เป็นโทรศัพท์เคลื่อนที่มีการหมุนเวียนเร็ว
ทำให้สัดส่วนสินค้าที่เสื่อมความนิยมของบริษัทมีน้อยมาก สำหรับการจัดการสินค้าเสื่อมความนิยมนั้น
การพิจารณาปรับลดราคาการจำหน่ายลงเป็นวิธีการหนึ่งที่สามารถช่วยแก้ปัญหาในเรื่องดังกล่าวได้
ทำให้บริษัทไม่มีผลขาดทุนจากสินค้าเสื่อมความนิยม

ความเสี่ยงจากอัตราแลกเปลี่ยน

โทรศัพท์เคลื่อนที่ที่บริษัทเป็นผู้จัดจำหน่ายนั้น บริษัทมีความจำเป็นต้องนำเข้าจากต่างประเทศ
ทำให้บริษัทมีภาระผูกพันที่จะต้องชำระค่าสินค้าเป็นสกุลเงินตราต่างประเทศ ได้แก่ ดอลลาร์สหรัฐ
และยูโร เป็นต้น ซึ่งบริษัทอาจมีความเสี่ยงในเรื่องของอัตราแลกเปลี่ยน อย่างไรก็ตาม
ยอดการนำเข้าเครื่องโทรศัพท์เคลื่อนที่ส่วนใหญ่นั้นมีการชำระเป็นเงินบาทหรือสามารถกำหนดวันชำระเงินได้
ซึ่งช่วยลดความเสี่ยงจากอัตราแลกเปลี่ยนของบริษัทได้ส่วนหนึ่ง
นอกจากนี้ทางบริษัทยังได้มีการเลือกทำสัญญาประกันความเสี่ยงของอัตราแลกเปลี่ยนในบางกรณี
9.  การควบคุมภายใน

บริษัทได้ทำการประเมินความเพียงพอของระบบการควบคุมภายในของ บริษัท เอ็ม ลิ้งค์ เอเชีย
คอร์ปอเรชั่น จำกัด (มหาชน) สามารถสรุปได้ดังนี้

องค์กรและสภาพแวดล้อม คณะกรรมการบริษัทมีความเห็นว่า
บริษัทมีการกำหนดเป้าหมายการดำเนินธุรกิจที่ชัดเจนและวัดผลได้และมีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
ซึ่งมีส่วนช่วยในการสนับสนุนให้ระบบการควบคุมภายในของบริษัทดำเนินไปได้ตามที่บริษัทมุ่งหวังได้

การบริหารความเสี่ยง คณะกรรมการบริษัทมีความเห็นว่า บริษัทมีการประเมิน วิเคราะห์
รวมทั้งมีการกำหนดบทบาทและภาระหน้าที่ของผู้บริหารทุกฝ่าย
ในการติดตามข่าวสารเกี่ยวกับมาตรการต่าง ๆ ได้อย่างทั่วถึงและอย่างถูกต้อง
เพื่อช่วยลดหรือป้องกันความเสี่ยงนั้นได้อย่างทันท่วงที

การควบคุมการปฏิบัติงานของฝ่ายบริหาร คณะกรรมการบริษัท มีความเห็นว่า บริษัทได้
มีการกำหนดขอบเขตอำนาจหน้าที่ของฝ่ายบริหารไว้อย่างชัดเจน
รวมทั้งมีการแบ่งแยกหน้าที่ความรับผิดชอบออกจากกันอย่างเด็ดขาดเพื่อเป็นการตรวจสอบซึ่งกันและกัน
อย่างไรก็ตามหากบริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว บริษัทจะต้องมีมาตรการที่รัดกุม
เพื่อติดตามธุรกรรมนั้นและเพื่อป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตัว
โดยมิได้คำนึงถึงประโยชน์ของบริษัท

ระบบสารสนเทศและการสื่อสารข้อมูล คณะกรรมการบริษัทมีความเห็นว่า
บริษัทมีการจัดการด้านข้อมูลเพื่อให้ได้มาซึ่งข้อมูลที่มีคุณภาพเหมาะสม
และเพียงพอต่อการตัดสินใจของคณะกรรมการ
รวมทั้งมีการจัดเก็บเอกสารประกอบการบันทึกบัญชีต่าง ๆ
ไว้อย่างครบถ้วนเป็นหมวดหมู่ตามคำแนะนำของผู้สอบบัญชี
ส่วนของรายงานการประชุมคณะกรรมการนั้น
บริษัทได้มีการบันทึกสรุปความเห็นที่สำคัญของคณะกรรมการและมติที่ประชุมของคณะกรรมการ
เพื่อให้บริษัทสามารถทำการปรับปรุง
ตามข้อเสนอแนะและแจ้งให้คณะกรรมการรับทราบในการประชุมคณะกรรมการครั้งต่อไป

ระบบการติดตาม คณะกรรมการบริษัทมีความเห็นว่า
บริษัทได้มีการติดตามผลการดำเนินงานเพื่อเปรียบเทียบกับเป้าหมายการดำเนินธุรกิจที่ตั้งไว้
และบริษัทยังมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
เมื่อเกิดเหตุการณ์ทุจริตมีการปฏิบัติที่ฝ่าฝืนกฎหมายหรือมีการกระทำที่ผิดปกติอื่นใด
ซึ่งอาจส่งผลกระทบต่อชื่อเสียงและฐานะการเงินของบริษัทอย่างมีนัยสำคัญ

อย่างไรก็ตาม การประเมินประสิทธิภาพของระบบการควบคุมภายในของคณะกรรมการตรวจสอบ
มีวัตถุประสงค์เพื่อตรวจสอบความเพียงพอเหมาะสมของระบบการควบคุมภายใน และ
การปฏิบัติงานตามระบบการควบคุมภายในของบริษัท
ซึ่งคณะกรรมการตรวจสอบไม่พบจุดอ่อนที่เป็นสาระสำคัญในระบบควบคุมภายในของบริษัท
อันที่จะมีผลกระทบต่อการบริหารงาน การปฏิบัติงานและผลประกอบการของบริษัท
6.  ข้อพิพาททางกฎหมาย

  - บริษัทย่อยมีข้อพิพาททางกฎหมายกับการไฟฟ้าส่วนภูมิภาค (กฟภ.)

บริษัท พอร์ทัลเน็ท จำกัด ซึ่งเป็นบริษัทย่อยของบริษัท เอ็ม ลิ้งค์ เอเชีย คอร์ปอเรชั่น จำกัด
(มหาชน) อยู่ระหว่างดำเนินการเรียกร้องตามกฎหมายต่อการไฟฟ้าส่วนภูมิภาค (กฟภ.)ทั้งนี้
การดำเนินการดังกล่าวของบริษัทย่อย ไม่มีผลต่อการดำเนินงานตามปกติของบริษัทแต่อย่างใด